СКА (хоккей клубы)

**СКА** — Санкт-Петербургтан 1946 йылда ойошторолған Рәсәй шайбалы хоккей клубы. 2008 йылдан Рәсәйҙең Континенталь хоккей лигаһы составында уйнай. Ике тапҡыр Рәсәй чемпионы, Гагарин кубогын яулаусы. Европалағы иң көслө хоккей командаларының береһе.

## Клуб тарихы
1946 йылдың декабрендә «Дом Офицеров им. С. М. Кирова» исеме аҫтында Ленинград ҡалаһынан команда Советтар Союзының шайбалы хоккей буйынса тәүге чемпионатында ҡатнаша башлай, ә команданың тәүге тренеры Александр Семёнов була. Клуб тарихында тәүге уйында ВВС МВО хоккей клубына 3:7 иҫәбе менән отола. 1947/48 миҙгелендә команда уйнамай, ә киләһе миҙгелдә «Б» класында сығыш яһай башлай. 1950 йылда исемен «Ленинградский Дом Офицеров» (ЛДО) тип үҙгәрткән команда элитаға ҡайта һәм шунда 1991 йылға тиклем була. 1955 йылда команда «Окружной Дом Офицеров» (ОДО) тип атала башлай, 1957 йылда Ленинград командаһы яңы исем ала — «Спортивный клуб военного округа» (СКВО). Ә ике миҙгелдән һуң әлеге бөтәһенә лә билдәле исем аҫтында чемпионаттарҙа ҡатнаша. 1970, 1971 һәм 1977 йылдарҙа СКА Швейцарияла Шпенглер кубогын яулай. 1970/71 йылдар миҙгелендә Николай Пучков етәкселегендә команда Советтар Союзы чемпионатының бронза миҙалдарын яулай. 1986/87 миҙгелендә Ленинград командаһы икенсе тапҡыр ил чемпионатында өсөнсө урынды яулай.

1994 йылда, Советтар Союзы тарҡалғас, ил чемпионы Милләт-ара хоккей лигаһында билдәләнә башлай. 2007 йылда команданы тәүге тапҡыр сит ил белгесе етәкләй — Барри Смит Санкт-Петербургта бер миҙгел генә эшләй. СКА 2008 йылдан алып Континенталь хоккей лигаһында сығыш яһай башлай. 2010 йылдың декабренда финалда Канада йыйылма командаһын отоп дүртенсегә Шпенглер кубогын яулай. 2012/2013 йылдар миҙгелендә СКА тәүге тапҡыр даими чемпионатта беренсе урын өсөн Континент кубогын яулай. 2014/2015 йылдар миҙгелендә Вячеслав Быков етәкселегендә Санкт-Петербург хоккейсылары финалда «Аҡ Барс» хоккей клубын серияла 4-1 иҫәбе менән ота һәм тәүге тапҡыр Гагарин кубогын яулай. 2017 йылда Олег Знарок СКА хоккей клубын икенсе тапҡыр КХЛ чемпионы исеменә килтерә.

СКА — Рәсәй йыйылма командаһының база клубы, әммә был рәсми теркәлмәгән.

## КХЛ-да сығыш яһауҙар һөҙөмтәләре
 У — уҙғарған уйындар һаны, Е — төп ваҡытта еңеүҙәр, ЕО — өҫтәмә ваҡытта еңеүҙәр, ЕБ — булиттар серияһында еңеүҙәр, ОО — овертаймда отолоуҙар, ОБ — булиттар серияһында отолоуҙар, О — төп ваҡытта отолоуҙар, М — йыйған мәрәйҙәр һаны, Ш — кереткән-үткәргән шайбалар, РС — даими миҙгелдә юбилей. 2018/19 йылдар миҙгеленән алып төп ваҡытта еңеү өсөн өс түгел, ә ике мәрәй бирелә башлай.

## Клуб ҡаҙаныштары
**[[Континенталь хоккей лигаһы]]**

**[[Гагарин кубогы]]**
*  **Еңеүсе (2)**: 2014/15, 2016/17
*  **Бронза миҙалсы (3)**: 2012/13, 2017/18, 2018/19

**[[Континент кубогы]]**
*  **Еңеүсе(2)**: 2012/13, 2017/18

**[[Асыш кубогы]]**
*  **Еңеүсе (2)**: 2017, 2018

**СССР/Рәсәй чемпионаттары**

*  **Чемпион (1)**: 2016/17
*  **Көмөш миҙалсы (1)**: 2014/15 (миҙалдар даими миҙгел һөҙөмтәһе буйынса бирелә)
*  **Бронза миҙалсы (5)**: 1970/71, 1986/87, 2012/13, 2017/18, 2018/19

**[[Шайбалы хоккей буйынса СССР кубогы|СССР кубогы]]**
*  **Финалсы (2)**: 1968, 1971

**Халыҡ-ара**

**[[Шпенглер кубогы]]**
*  **Еңеүсе (4)**: 1970, 1971, 1977, 2010

**Миҙгел алдынан**
*  Н. Г. Пучков ис. турнир еңеүсеһе: 2015, 2017, 2018
*  5 тапҡыр Ҡораллы көстәр чемпионы һәм 4 тапҡыр кубок эйәһе
*  Basel Summer Ice Hockey еңеүсеһе: 2009
*  Ҡаҙағстан Президенты кубогы еңеүсеһе: 2012
*  Латвия тимер юлдары кубогы еңеүсеһе: 2013
*  Tournament Hameenlinna еңеүсеһе: 2013
*  Башҡортостан республикаһы кубогы еңеүсеһе: 2014
*  Sochi Hockey Open еңеүсеһе: 2018
*  Sochi Hockey Open финалсыһы: 2017

## Состав
СКА Санкт-Петербург хоккей клубының тулы һәм ғәмәлдәге составы рәсми сайтта күрһәтелгән.

## Бөтә баш тренерҙар исемлеге

## Иҫкәрмәләр

## Һылтанмалар
* СКА рәсми сайты